Hið minnsta fjórtán létust þegar farþegarúta valt niður fjallshlíð í Nepal í morgun . Um borð í rútunni voru 32 pílagrímar . Rútan valt 70 metra niður hlíðina í Sindhupalchowk-héraði , um 80 kílómetra norðaustur af höfuðborginni Katmandú . 12 létust á slysstað og tveir til viðbótar létust af sárum sínum á sjúkrahúsi . Þá eru 18 farþegar slasaðir . Óvíst er hvort bílstjóri rútunnar er á meðal þeirra sem fá nú aðhlynningu á sjúkrahúsi eða hvort hann hafi yfirgefið vettvang . Af hinum látnu eru fjögur börn . Farþegarnir voru á leið frá Kalinchowk Bhagawati , vinsælu hofi hindúa , sem stendur um 4.000 metrum yfir sjávarmáli . Orsök slyssins liggur ekki fyrir , en lögregla telur að um glannalegan akstur hafi verið að ræða .